Diari Oficial de la Generalitat Valenciana


Sumari del DOGV 3123, del 17-11-1997 (1997/3283)

Bases específiques de la convocatòria d'una plaça d'ajudant d'arxiu biblioteca.
-------------------------------------------------------------------------------

### Dades del document

Número de DOGV
:   3123

Data del DOGV
:   17-11-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/3283


Data del document
:   27-10-1997

Organisme emissor
:   Ajuntament d'Ibi

Tipus de document
:   Anunci

Descriptors 

:   * Ibi
    * biblioteca
    * professió de la informació
    * concurs administratiu
    * administració local

Bases específiques de la convocatòria d'una plaça d'ajudant d'arxiu biblioteca. [97/Q3283]
  
Bases específiques de la convocatòria per a la provisió en propietat d'una plaça d'ajudant d'arxiu, vacant en la plantilla de funcionaris d'aquesta corporació.
  
Primera. Objecte i característiques
  
L'objecte de la convocatòria el constitueix la provisió en propietat d'una plaça d'ajudant d'arxiu biblioteca, vacant en la plantilla de funcionaris d'aquesta corporació, amb les característiques següents:
  
a) Classificació: escala d'administració especial, subescala tècnica, classe tècnic mitjà.
  
b) Grup: B.
  
c) Requisits addicionals: amb independència dels indicats en la base 3.1 de les generals que regeixen la convocatòria, els aspirants hauran de complir els següents:
  
- Titulació exigida: diplomat universitari, Formació Professional de tercer grau o equivalent.
  
- Edat màxima: aquella en la qual manquen menys de 15 anys per a la jubilació forçosa per edat, tret que l'excés es compense amb cotitzacions per un període igual o superior a la diferència, circumstància aquesta que caldrà acreditar documentalment juntament amb la instància que s'hi presente.
  
c) Sistema selectiu: concurs oposició.
  
d) Drets d'examen: 2.500 pessetes.
  
e) Categoria del tribunal: segona.
  
Segona. Anuncis
  
Una vegada anunciada la convocatòria, literalment o en extracte, en el Butlletí Oficial de la Província, Diari Oficial de la Generalitat Valenciana i Boletín Oficial del Estado, els altres anuncis es publicaran, exclusivament, en el Butlletí Oficial de la Província i al tauler d'anuncis de l'Ajuntament.
  
Tercera. Fase de concurs
  
3.1. Serveis prestats: es valoraran a raó de 0,02 punts per mes o fracció els prestats al mateix grup de funcionaris o categoria laboral a què correspon la plaça convocada, fins un màxim d'1 punt.
  
3.2. Titulacions, diplomes i cursos: es valoraran exclusivament aquells que tinguen relació amb les funcions que s'hauran d'exercir, els quals hauran d'estar acreditats documentalment i expedits per centres reconeguts oficialment.
  
Les puntuacions que es concediran no excediran de tres punts, d'acord amb el barem següent:
  
- Llicenciatura: 0,50 punts.
  
- Cursos de 100 o més hores: 0,25 punts.
  
- Cursos de 50 o més hores: 0,12 punts.
  
- Cursos de més de 25 hores: 0,06 punts.
  
3.3. Coneixements de valencià: únicament es valoraran els indicats en la base 9.2.3 de les generals que regeixen la convocatòria fins un màxim de 2 punts, d'acord amb el barem següent:
  
- Coneixement oral: 0,50 punts.
  
- Coneixement de grau elemental: 1,00 punts.
  
- Coneixement de grau mitjà: 1,50 punts.
  
- Coneixement de grau superior: 2,00 punts.
  
3.4. Experiència: es valorarà el fet d'haver realitzat funcions semblants a les que haja d'exercir, fins un màxim de 2 punts.
  
Quarta. Fase d'oposició
  
4.1. Primer exercici. Obligatori i no eliminatori: consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana.
  
4.2. Segon exercici. Obligatori i eliminatori: realització per escrit, durant un període màxim d'una hora, d'un test de 50 preguntes, amb quatre respostes alternatives i una sola de correcta, sobre el temari annex de matèries comunes. Els aspirants hauran de respondre expressament un nombre mínim de 40 preguntes, i es penalitzaran les errònies amb un terç del valor de cada contestació correcta.
  
4.3. Tercer exercici. Obligatori i eliminatori: desenvolupar per escrit, durant un període màxim de tres hores, dos temes extrets a l'atzar sobre el temari annex de matèries específiques.
  
4.4. Quart exercici. Obligatori i eliminatori: resoldre, durant un període màxim de dues hores, dos supòsits pràctics relacionats amb el lloc de treball que caldrà exercir. En el desenvolupament d'aquesta prova, els aspirants podran fer ús dels textos legals o llibres de consulta que estimen adients.
  
Cinquena. Tribunal qualificador
  
Sense perjudici de la composició establida en la base 6 de les generals que regeixen la convocatòria, formaran part d'aquest, amb veu i sense vot, un representant de cada una de les organitzacions sindicals amb implantació a l'Ajuntament i un representant de cada un dels grups polítics municipals.
  
Sisena. Condicions generals
  
En tot allò no previst en aquestes bases específiques, seran d'aplicació les normes contingudes en les bases generals aprovades pel Ple de la corporació el 16 de desembre de 1993, modificades parcialment per l'Acord posterior de 27 de novembre de 1995, i publicades en els butlletins oficials de la província de 18 de gener de 1994 i 30 de desembre de 1995 i Diari Oficial de la Generalitat Valenciana de 21 de gener de 1994 i 31 de gener de 1996.
  
Setena
  
Les instàncies es presentaran en el model oficial facilitat per l'Ajuntament.
  
ANNEX
  
Programa temari
  
A) Matèries comunes.
  
Tema 1. La Constitució espanyola de 1978. Estructura i principis fonamentals, drets i deures: garantia i suspensió. Principis rectors de la política social i econòmica. El tribunal Constitucional: classes i efectes de les sentències. Reforma constitucional. La corona.
  
Tema 2. Les Corts Generals. Composició, atribucions i funcionament. Elaboració de les lleis. Lleis estatals i autonòmiques. Relacions entre l'ordenament estatal i els ordenaments autonòmics. Els tractats internacionals com a normes de dret intern, especial referència als tractats de la Constitució espanyola.
  
Tema 3. El Govern i l'administració. Principis constitucionals de l'administració. relacions entre el Govern i les Corts Generals. Òrgans de control dependents de les Corts Generals: el Defensor del Poble i el Tribunal de Comptes. El poder judicial.
  
Tema 4. Organització territorial de l'estat. principis generals. les comunitats autònomes. Distribució de competències. L'administració de l'estat: organització central.
  
Tema 5. L'Estatut d'Autonomia de la Comunitat Valenciana: aprovació i reforma. Estructura i principis fonamentals. Les competències de la Generalitat Valenciana. Especial referència al règim local: desenvolupament legal i reglamentari.
  
Tema 6. La Generalitat Valenciana: les institucions. Les Corts: composició, constitució i funcions. El president de la Generalitat: funcions. El consell: composició, estructura i funcions. Unes altres institucions: el Síndic de Greuges i el Consell de Cultura. La Sindicatura de Comptes. Organització de l'administració pública de la Generalitat Valenciana.
  
Tema 7. L'organització municipal: principis fonamentals. Els òrgans bàsics: alcalde, tinents d'alcalde, ple i comissió de govern. Els òrgans complementaris. El reglament orgànic municipal. L'estatut dels membres de les corporacions locals.
  
Tema 8. Personal al servei de les entitats locals: plantilles. Funcionaris de carrera d'administració local. Funcionaris interins. Personal eventual i laboral. Oferta pública d'ocupació. Selecció de personal. drets i deures dels funcionaris. Règim disciplinari. Responsabilitat civil i penal dels funcionaris.
  
Tema 9. L'acte administratiu: concepte, elements i classes. Eficàcia, executivitat i suspensió dels actes administratius. Actes presumptes: requisits i efectes.
  
Tema 10. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu: iniciació, ordenació, instrucció i terminació del procediment administratiu. Responsabilitat de l'administració. L'ús oficial del valencià: la Llei d'Ús i Ensenyament del Valencià, de la Generalitat Valenciana.
  
Tema 11. Els recursos administratius: concepte i classes. La revisió d'ofici. Les reclamacions prèvies a l'exercici de les accions civils i laborals. La jurisdicció contenciosa administrativa. Les parts. Actes impugnables. Idea general del procés.
  
Tema 12. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió de preus i unes altres alteracions contractuals. Compliment i incompliment dels contractes administratius. La invalidació dels contractes administratius i la seua resolució.
  
B) Matèries específiques.
  
Tema 1. Concepte actual de biblioteconomia. Formació professional dels bibliotecaris.
  
Tema 2. Planificació dels serveis bibliotecaris.
  
Tema 3. Construcció, instal·lació i equipament de biblioteques. Normes de seguretat.
  
Tema 4. Selecció, adquisició i procés tècnic de llibres, materials especials i publicacions periòdiques. Problemes, criteris, fonts i mètodes.
  
Tema 5. Els catàlegs de les biblioteques. Anàlisi dels diferents tipus.
  
Tema 6. Sistemes de classificació bibliogràfica. Classificacions sistemàtiques i alfabètiques. La classificació decimal universal.
  
Tema 7. El servei de préstec.
  
Tema 8. Materials especials a la biblioteca.
  
Tema 9. Gestió i administració de biblioteques: programació, recursos financers i humans. Control i avaluació dels serveis.
  
Tema 10. Preservació i conservació dels materials bibliogràfics.
  
Tema 11. Automatització de la gestió i dels serveis bibliotecaris.
  
Tema 12. L'extensió bibliotecària. Serveis de lectura per a sectors específics de la població.
  
Tema 13. L'organització bibliotecària espanyola. Competències de las diverses administracions públiques.
  
Tema 14. Decrets de transferències. L'organització bibliotecària de la Comunitat Valenciana. La Llei d'Organització Bibliotecària.
  
Tema 15. Les biblioteques públiques municipals: concepte i finalitats.
  
Tema 16. Bibliografia: definició i objectius. Diferents modalitats bibliogràfiques.
  
Tema 17. La informació bibliogràfica. Orientació al lector. Formació d'usuaris.
  
Tema 18. La propietat intel·lectual i els drets d'autor.
  
Tema 19. El contracte d'edició i el control de tiratge.
  
Tema 20. El patrimoni bibliogràfic espanyol. Normativa legal.
  
Tema 21. Concepte d'arxiu. Història i evolució.
  
Tema 22. Ciències auxiliars de l'Arxivística.
  
Tema 23. Concepte de document. Valor administratiu, legal i històric del document.
  
Tema 24. Transferència de documentació i expurgació.
  
Tema 25. L'organització de l'arxiu. Classificació i ordenació.
  
Tema 26. Instruments de descripció: guies, inventaris i catàlegs.
  
Tema 27. La biblioteca auxiliar de l'arxiu.
  
Tema 28. Construcció i instal·lació d'arxius.
  
Tema 29. Patologia del document. Normes de conservació dels documents.
  
Tema 30. La restauració de documents. Principals centres de restauració.
  
Tema 31. Legislació espanyola en matèria de patrimoni documental.
  
Tema 32. El dret del ciutadà a l'accés al document. Restriccions d'aquest dret.
  
Tema 33. L'expedient administratiu. El fons local. Tipologia documental de l'expedient administratiu.
  
Tema 34. Els documents gràfics. Els documents sonors.
  
Tema 35. El principi de la procedència com a base de l'arxivística.
  
Tema 36. El sistema espanyol d'arxius. Arxius històrics de l'estat i arxius històrics la gestió de la qual ha sigut transferida a les comunitats autònomes.
  
Tema 37. L'Arxiu del Regne de València.
  
Tema 38. Principals arxius municipals de la Comunitat Valenciana. L'organització.
  
Tema 39. Arxius, centres de documentació i biblioteques: diferència i analogies. El centre de documentació especialitzat: criteris organitzatius.
  
Tema 40. Anàlisi documental. Llenguatge natural i llenguatge documental. Llenguatges precoordinats i postcoordinats.
  
Tema 41. Fonts de la informació: documents primaris, secundaris i terciaris.
  
Tema 42. Recuperació de la informació. Cerca retrospectiva. Difusió selectiva de la informació.
  
Tema 43. Elements d'un sistema de documentació automatitzada. Concepte d'informàtica documental. Estructura bàsica dels ordinadors.
  
Tema 44. L'accés al documento original. Tècniques de refosa de documents. L'aplicació en biblioteques i centres de documentació.
  
Tema 45. La documentació a l'administració local: principals característiques. El fons local. Tipologia documental.
  
Tema 46. El fons local. Tipologia dels documents. Adquisició i registre. Consulta i valoració.
  
Tema 47. Fons de caràcter històric de l'arxiu municipal d'Ibi.
  
Tema 48. Fons administratius de l'arxiu municipal d'Ibi. Uns altres fons.